**МИНИСТЕРСТВО НА ЗЕМЕДЕЛИЕТО И ХРАНИТЕ**

Проект

**Наредба за изменение и допълнение на Наредба № 42 от 2008 г. за изискванията към ветеринарните лечебни заведения и видът и обемът на ветеринарномедицинската дейност, която може да се извършва в тях** (Обн., ДВ. бр. 1 от 2009 г.)

**§ 1.** В наименованието на наредбата думите „ветеринарните лечебни заведения“ се заменят с „ветеринарномедицинските заведения“.

**§ 2.** В чл. 1, т. 1 се правят следните изменения и допълнения:

1. В основния текст думите „ветеринарните лечебни заведения“ се заменят с „ветеринарномедицинските заведения“;

2. В буква „а“ думата „лечебница“ се заменя с „болница“;

3. Създава се буква „г“:

„г) университетска ветеринарна болница с клиники.“.

**§ 3.** В чл. 2, ал. 4 абревиатурата „РВМС“ се заменя с „Областната дирекция по безопасност на храните (ОДБХ)“.

**§ 4.** В наименованието на Раздел II думата „лечебница“ се заменя с „болница“;

**§ 5.** В чл. 3 се правят следните изменения и допълнения:

1. В ал. 1:

а) в основния текст думата „лечебница“ се заменя с „болница“;

б) в т. 4 след думата „височина“ се добавя „най-малко“;

в) в т. 7 думите „ветеринарномедицински продукти (ВМП)“ се заменят с „ветеринарни лекарствени продукти (ВЛП);

г) в т. 8 съкращението „ВМП“ се заменя с „ВЛП“.

2. В ал. 3:

а) в т. 2 съкращението „ВМП“ се заменя с „ВЛП“.

б) точка 8 се отменя.

**§ 6.** В чл. 4, ал. 3 се правят следните изменения и допълнения:

1. Точка 3 се изменя така:

„3. апарат за обдишване – АМБУ“;

2. Създава се т. 4а:

„4а. апарат за инхалационна анестезия“.

**§ 7.** В чл. 5 се правят следните изменения и допълнения:

1. В ал. 1:

а) в основния текст думата „лечебница“ се заменя с „болница“;

б) точки 8 се отменя;

в) в т. 9 думите „в манипулационната и“ се заличават.

2. В ал. 2:

а) точка 4 се отменя;

б) точка 12 се изменя така:

„12. анестезиологичен апарат с възможност за обдишване;“

3. В ал. 3:

а) в т. 3 след думата „храните“ се добавя „постеля и инвентар“;

б) създава се т. 4:

„4. да се намира на един и същи административен адрес с ветеринарномедицинското заведение или в съседен имот и да има пряка връзка между двете сгради“.

**§ 8.** Създава се раздел III „а“ с чл. 5а:

„**Раздел III „a“**

**Общи и специфични изисквания към университетските ветеринарни болници с клиники**

Чл. 5а. (1) Университетските ветеринарни болници с клиники отговарят на изискванията на чл. 3, ал. 1, т. 2 – 9 и разполагат със:

1. обособена чакалня и регистратура;

2. не по-малко от четири помещения за извършване на прегледи и манипулации (манипулационни), съобразени с изискванията за хуманно отношение към животните и правилата за здравословни и безопасни условия на труд, осигурени с постоянен източник на топла и студена вода;

3. не по-малко от четири лекарски кабинети;

4. отделение по образна диагностика оборудвано с дигитален рентгенов апарат, ехограф и ендоскоп;

5. лабораторно – диагностичен център за лабораторни и параклинични изследвания, вкл. лаборатория по микробиология и вирусология, заразни и паразитни заболявания;

6. отделение за физиотерапия;

7. помещение за персонала във всяка клиника;

8. помещение за студенти във всяка клиника със съблекални;

9. стационар за животните, който отговаря на изискванията на чл. 5, ал. 3;

10. отделение по патологична анатомия с морга, оборудвана с хладилни и фризерни камери с минимален обем 18 м³ и осигурена възможност за извършване на хистопатологични изследвания;

11. операционен блок, разделен на блок за асептична и септична хирургия.

(2) Всяка клиника в зависимост от направлението си разполага с отделни операционни блокове съобразени с особеностите при извършване на анестезия и оперативни интервенции при отделните животински видове.

(3) Помещенията по ал. 1, т. 2 освен с оборудването по чл. 3, ал. 3, т. 1 – 9 разполагат и с ЕКГ апарат.

(4) Управителят на университетската ветеринарномедицинска болница е хабилитирано лице.“

**§ 9.** В чл. 6 се правят следните изменения:

1. В ал. 1 думите „държавната профилактична програма“ се заменят с „Национална програма за профилактика, надзор, контрол и ликвидиране на болестите по животните, включително зоонозите, в Република България.“

2. Алинея 6 се отменя.

**§ 10.** Създава се чл. 7а:

„Чл. 7а. (1) В университетските ветеринарни болници с клиники се извършват:

1. прегледи, диагностика, лечебна, профилактична дейност и хирургични операции за съответния вид животни;

2. обучение на студенти, докторанти и следдипломни обучения.

(2) В една университетска ветеринарна болница с клиники трябва да:

1. упражняват ветеринарномедицинска практика не по-малко от двадесет ветеринарни лекари, от които не по-малко от десет са с академична длъжност;

2. се обучават не по-малко от двадесет студенти дневно на ротационен принцип;

3. обемът на дейност включва всички видове животни, посочени в чл. 8, ал. 1.“.

**§ 11.** В чл. 9, се правят следните изменения:

1. В ал. 1:

а) думите „ветеринарните клиники и ветеринарните амбулатории“ се заменят с „ветеринарните клиники, ветеринарните амбулатории и всяка една от клиниките към университетските болници“;

б) точка 2 се изменя така:

„2. амбулаторен дневник по образец, утвърден от изпълнителния директор на Българската агенция по безопасност на храните (БАБХ), в който задължително се вписват всички извършени прегледи, профилактични и лечебно-диагностични дейности, както и извършената официална идентификация на домашни любимци.“

в) точка 3 се изменя така:

„3. дневник за ВЛП - име и адрес на доставчика, име на ВЛП, дата на получаване, количество, партиден номер и срок на годност, вписани ръчно или чрез класифициране на търговските документи от доставчика;“.

г) в т. 9 съкращението „ВМП“ се заменя с „ВЛП“.

2. В ал. 2 думите „една година“ се заменят с „пет години“.

3. В ал. 3 думите „държавната профилактична програма“ се заменят с „Национална програма за профилактика, надзор, контрол и ликвидиране на болестите по животните, включително зоонозите, в Република България“, а „генералния директор на НВМС“ с „изпълнителния директор на БАБХ“.

4. Алинея 4 се отменя.

5. В ал. 5 думите „ветеринарните клиники и амбулатории“ се заменят с „ветеринарните клиники, ветеринарните амбулатории и всяка една от клиниките към университетските болници“;

6. В ал. 6 абревиатурата „НВМС“ се заменя с „БАБХ“.

**§ 12.** В чл. 11 в основния текст думите „ветеринарните клиники и амбулатории“ се заменят с „ветеринарните клиники, ветеринарните амбулатории и всяка една от клиниките към университетските болници“.

**§ 13.** В чл. 12 се правят следните изменения:

1. В ал. 1, т. 2 думите „клиника или амбулатория“ се заменят с „ветеринарна клиника, ветеринарна амбулатория или университетска болница с клиники“;

2. В ал. 3 абревиатурата „РВМС“ се заменя с „ОДБХ“;

3. В ал. 5 абревиатурата „РВМС“ се заменя с „ОДБХ“.

**§ 14.** В чл. 13, ал. 1 думите „ветеринарните клиники и амбулатории“ се заменят с „ветеринарните клиники, ветеринарните амбулатории и всяка една от клиниките към университетските болници“.

**§ 15.** Член 15 се отменя.

**§ 16.** В чл. 16 се правят следните изменения:

1. В ал. 1 думите „практикуващ в един ветеринарен участък“ се заменят със „сключил договор за изпълнение на Национална програма за профилактика, надзор, контрол и ликвидиране на болестите по животните, включително зоонозите, в Република България“.

2. В ал. 2 навсякъде съкращението „ВМП“ се заменя с „ВЛП“.

3. В ал. 3 думата „Практикуващият“ се заменя с „Регистрираният“.

**§ 17.** В чл. 17, ал. 2 думите „и най-малко три години лабораторен стаж“ се заличават.

**§ 18.** В чл. 23 се правят следните изменения:

1. В т. 2 абревиатурите „НВМС“ и „РВМС“ се заменят съответно с „БАБХ“ и „ОДБХ“.

2. В т. 4 думите „чл. 20, т. 4“ се заменят с „чл. 22, т. 2“.

**§ 19.** В допълнителните разпоредби, в § 1 се правят следните изменения:

1. Точка 3 се изменя така:

„3. „Ветеринарен техник“ е лице притежаващо квалификация по професията „ветеринарен техник“ съгласно изискванията на Наредба № 6 от 2023 г. за придобиване на квалификация по професията „ветеринарен техник“ (Обн., ДВ. бр.19 от 2023 г.).

2. Точка 5 се отменя.

3.Точка 8 се изменя така:

„8. „Университетска ветеринарна болница с клиники“ е звено в структурата на висшите училища, които отговарят на изискванията на Наредбата за държавните изисквания за придобиване на висше образование на образователно-квалификационна степен „магистър“ по специалността „Ветеринарна медицина“(обн., ДВ, бр. 9 от   
2016 г.).“

**ЗАКЛЮЧИТЕЛНА РАЗПОРЕДБА**

**§ 20.** Наредбата влиза в сила от деня на обнародването ѝ в „Държавен вестник“.

**Кирил вътев**

*Министър на земеделието и храните*